62021CO0459_INF
Uznesenie Súdneho dvora (šiesta komora) z 9. decembra 2022 –The Navigator Company a Navigator Pulp Figueira
(vec C‑459/21) (
1
)
„Návrh na začatie prejudiciálneho konania – Článok 99 Rokovacieho poriadku Súdneho dvora – Daň z pridanej hodnoty (DPH) – Smernica 2006/112/ES – Článok 176 – Vylúčenia z práva na odpočítanie DPH – Menej priaznivý režim v porovnaní s mechanizmom odpočtu nákladov stanoveným pre priamu daň upravenú vnútroštátnym právom – Zásada ekvivalencie – Neuplatniteľnosť“
1.
Právo Európskej únie – Priamy účinok – Individuálne práva – Ochrana vnútroštátnymi súdmi – Žaloba – Zásada procesnej autonómie – Určenie súdov, ktoré majú právomoc rozhodovať o žalobách na základe práva Únie, ako aj procesných pravidiel, ktoré žalobu upravujú – Obmedzenia – Dodržiavanie zásad ekvivalencie a efektivity – Overenie vnútroštátnym súdom
(pozri body 18 – 22)
2.
Harmonizácia daňových právnych predpisov – Spoločný systém dane z pridanej hodnoty – Odpočet dane zaplatenej na vstupe – Obmedzenia práva na odpočítanie dane – Zachovanie vylúčení z práva na odpočítanie dane existujúcich ku dňu pristúpenia k Európskej únii – Zásada ekvivalencie – Výdavky na určité vozidlá, cestovné, stravné, ako aj reprezentačné výdavky – Úplné vylúčenia z práva na odpočítanie DPH – Prípustnosť – Menej priaznivý režim v porovnaní s mechanizmom odpočtu nákladov stanoveným pre priamu daň upravenú vnútroštátnym právom – Neexistencia vplyvu
(Smernica Rady 2006/112, článok 176)
(pozri body 26 – 31 a výrok)
Výrok
Zásada ekvivalencie sa má vykladať v tom zmysle, že nebráni vnútroštátnej právnej úprave ponechanej v platnosti podľa článku 176 druhého odseku smernice Rady 2006/112/ES z 28. novembra 2006 o spoločnom systéme dane z pridanej hodnoty, ktorá zaviedla úplné alebo čiastočné vylúčenie práva na odpočítanie DPH zaplatenej v súvislosti s výdavkami na určité vozidlá, cestovné, stravné a reprezentačné výdavky, hoci sa na takéto výdavky vzťahuje režim, ktorý je údajne výhodnejší, pokiaľ ide o možnosť odpočítania, v rámci priamej dane upravenej vnútroštátnym právom.
(
1
)	Ú. v. EÚ C 11, 10.1.2022.